अखिलेश सरकार के चार महीने पूरा होते-होते कानून व्यवस्था की भारी समस्या खड़ी हो गयी है। दुःख की बात यह है कि प्रदेश के आला अफसरों को आपसी गुटबाजी के चलते फुरसत ही नहीं मिली कि वह कानून व्यवस्था के विषय में कुछ सोचे। वीकएंड टाइम्स ने अपने चौदह जुलाई के अंक में जो खुलासा किया, अगर पुलिस अफसर उस पर गौर कर लेते तो बरेली में हुए भंयकर हादसे को टाला जा सकता था। वीकएंड टाइम्स प्रदेश का इकलौता ऐसा अखबार है जिसने 14 जुलाई को छापा था कि प्रदेश इस समय बारुद के ढेर पर है और यहॉ सांप्रदायिक तनाव की स्थिति पैदा की जा रही है। इस रिपोर्ट के तीन दिन बाद ही बरेली में हुए दंगे ने साबित कर दिया कि वीकएंड टाइम्स की रिपोर्ट सही थी। आप भी पढ़े वीकएंड टाइम्स की यह रिपोर्ट।